cyanic-selkie/wikianc huggingface dataset:
วัดอานันทเมตยาราม
สถาปัตยกรรมส่วนมากของวัดมีลักษณะศิลปะไทยประเพณี และอาคารหลังใหม่ซึ่งเป็นอาคารอเนกประสงค์ มีลักษณะสถาปัตยกรรมสมัยใหม่ ยังใช้เป็นพิพิธภัณฑ์ ห้องพักพระภิกษุ รวมถึงห้องปฏิบัติธรรมมูลค่าการก่อสร้าง 6 ล้าน ดอลล่าสิงคโปร์ หรือราว 137 ล้านบาท
ธนะสิทธิ์ พันธุ์พงษ์ไทย
อ้วนมีความผูกพันกับคาราบาวมาตั้งแต่ยังเด็ก เมื่อน้าของอ้วนเปิดเพลงเพื่อชีวิต รวมทั้งเพลงของคาราบาวให้ได้ยินมาตั้งแต่เด็ก ๆ เฉพาะคาราบาวน้าเปิดเพลงในอัลบั้มชุดที่ 4 ของวงคาราบาว คือ ท.ทหารอดทน
เริ่มต้นการเล่นดนตรีจากการเป็นนักดนตรีในวงดุริยางค์ เมื่อเข้าเรียนชั้นประถมศึกษา ที่จังหวัดนครราชสีมาซึ่งเป็นบ้านเกิดของอ้วนเอง
อ้วนเล่นดนตรีในฐานะนักดนตรีอาชีพ ด้วยการเป็นแบ๊คอัพให้กับนักร้องในบริษัทแกรมมี่หลายคน เช่น เสาวลักษณ์ ลีละบุตร, สมประสงค์ สิงหวนวัฒน์, ศรัณย่า ส่งเสริมสวัสดิ์, ไพบูลย์เกียรติ เขียวแก้ว หรือ หนู มิเตอร์ ในชื่อวง Power
ในคอนเสิร์ต 20 ปี คาราบาว เรื่องราวของคน ดนตรี และเขาควาย เมื่อต้นปี พ.ศ. 2546 นั้น อ.ธนิสร์ ศรีกลิ่นดี อดีตสมาชิกซึ่งปกติจะเป็นผู้เป่าขลุ่ยและแซกโซโฟนเกิดติดธุระสำคัญที่ประเทศญี่ปุ่น ไม่อาจมาร่วมแสดงได้ อ้วนจึงรับหน้าที่นี้แทน โดยมีเวลาฝึกแซกโซโฟนก่อนคอนเสิร์ตจะเริ่มเพียง 3 วันเท่านั้น
ปัจจุบัน อ้วน รับหน้าที่ทั้งเล่นกลอง, คีย์บอร์ด, ขลุ่ย, แซกโซโฟน ตลอดจนร้องประสานด้วย รวมทั้งร้องนำในเพลง สุรชัย 3 ช่า โดยเสมือนตัวแทนของ สุรชัย จันทิมาธร(หงา คาราวาน) โดยมีนักดนตรีในดวงใจ คือ อากิระ จิมโบ มือกลองแห่งวง Casiopea วงฟิวชั่นแจ๊สของประเทศญี่ปุ่น
ผลงานพิธีกร
ออนไลน์
อันดับคาร์เนชัน
อันดับคาร์เนชัน หรือ Caryophyllales เป็นอันดับของพืชมีดอก ซึ่งรวมพืชวงศ์กระบองเพชร คาร์เนชัน วงศ์ผักเบี้ยทะเล วงศ์บานไม่รู้โรย และอีกหลายชนิด พืชส่วนใหญ่มีลำต้นสด ไม่มีเนื้อไม้
การจัดจำแนก
ตำแหน่งของวงศ์คาร์เนชันยังไม่แน่นอน บางกลุ่มจัดให้อยู่ในกลุ่มโรสิด แต่บางกลุ่มจัดให้เป็นพี่น้องของกลุ่มแอสเทอริด อันดับคาร์เนชันแบ่งเป็นอันดับย่อย: Caryophyllineae และ Polygonineae อันดับย่อยของอันดับนี้เคยแยกเป็นสองอันดับมาก่อนคือ Polygonales และCaryophyllales
APG III
ต่อไปนี้เป็นวงศ์ในอันดับคาร์เนชันตามระบบ APG III
พระครูธรรมกิจโกวิท (ยงยุทธ ธมฺมโกสโล)
พระครูธรรมกิจโกวิท (หลวงพ่อยงยุทธ ธมฺมโกสโล) อดีตเจ้าอาวาสวัดเขาไม้แดง ท่านผู้ริเริ่มสร้างวัดเขาไม้แดง อำเภอศรีราชา จังหวัดชลบุรี เป็นพระเกจิอาจารย์ชื่อดังของเมืองชลบุรี มีเมตตาธรรมสูง มักน้อยถือสันโดษ มีพลังจิตที่เข้มขลังอาคมที่แก่กล้า นามของท่านจึงขจรขจายไปไกลทั่วภาคตะวันออก หลวงพ่อยงยุทธสังขารท่านไม่เน่าเปื่อย ทางวัดได้นำสังขารท่านเก็บไว้ในรูปหล่อยืนธุดงค์ เพื่อให้ศิษยานุศิษย์และประชาชนทั่วไปได้กราบไหว้สักการะตลอดไป
ประวัติ และสถานะเดิม
พระครูธรรมกิจโกวิท ท่านมีนามเดิมว่า " จำปี " นามสกุล " แก้วไพรำ " เกิดเมื่อวันที่ 17 กันยายน พ.ศ. 2470 ตรงกับวันเสาร์ แรม 8 ค่ำ เดือน 10 ปีเถาะ ในเรือนแพจอดอยู่ในแม่น้ำเจ้าพระยา หน้าอำเภอไชโย จังหวัดอ่างทอง โยมบิดา-มารดาชื่อ นายเชียง และ นางถุงเงิน แก้วรำไพ ครอบครัวมีพี่น้อง 5 คน เป็นชาย 4 คน หญิง 4 คน
เมื่อช่วงวัยเด็ก ตอนอายุได้ 3 ขวบ ได้เรียนหนังสือแถบ ๆ บ้านแพ พ่อกับแม่ได้ไปฝากกับญาติผู้ใหญ่คนหนึ่ง คือ พระครูโกวิทนวการ หรือหลวงปู่โห้ เจ้าอาวาสวัดวงษ์ภาศนาราม จังหวัดอ่างทอง เพื่อให้ได้ศึกษาเล่าเรียน ก่อนได้เข้ารับการศึกษาในระดับชั้นประถมศึกษาที่โรงเรียนวัดมะขาม กระทั่งจบชั้นประถมศึกษาปีที่ 7 หลังจากนั้นก็ได้ศึกษาต่อที่ โรงเรียนปัทมโรจน์วิทยาคม ซึ่งเป็นโรงเรียนประจำจังหวัดอ่างทอง จบชั้นมัธยมศึกษาปีที่ 6
ต่อมาท่านได้เปลี่ยนชื่อเป็น ยงยุทธ หลังจากนั้นได้เดินทางมาศึกษาต่อที่โรงเรียน (วุฑฒิศึกษา หรือ สตรีวุฑฒิศึกษา) แถวฝั่งธนบุรี กรุงเทพฯ จบชั้นมัธยมศึกษาปีที่ 8 ก่อนที่จะทำงานช่วงเช้าที่ วิทยุการบิน แห่งประเทศไทย
อุปสมบท
เมื่อท่านอายุ 23 ปี ได้ลางานพักผ่อน 15 วัน และท่านตัดสินใจบวช เพื่อทดแทนคุณบิดา-มารดา ณ วัดบ้านป่า ตำบลตรีณรงค์ อำเภอไชโย จังหวัดอ่างทอง โดยมี
ท่านได้รับฉายาทางธรรมว่า " ธมฺมโกสโล "
ครั้นใกล้ครบกำหนดลางาน 15 วัน ปรากฏว่า พระยงยุทธไม่ยอมลาสิกขาบท ตัดสินใจบวชต่อ เพื่อศึกษาพระธรรมวินัย อีกทั้งมุ่งมั่นฝึกฝนกัมมัฏฐาน จนเกิดความสุขสงบทางใจ ท่านได้มีโอกาสศึกษาวิปัสสนากัมมัฏฐาน จากหลวงปู่ลิ้ม วัดไทรใต้ จังหวัดนครสวรรค์ และครูจาบ สุวรรณ เป็นฆราวาส เชี่ยวชาญด้านกสิณมาก
ในปี พ.ศ. 2502 ท่านได้ออกเดินธุดงค์ผ่านมา จังหวัดชลบุรี พบว่าบริเวณเขาไม้แดงนั้น มีความร่มรื่นอาณาบริเวณเงียบสงบ ท่านตัดสินใจจะสร้างวัดที่เขาไม้แดง เริ่มจากพัฒนาสร้างศาสนสถานชั่วคราว เป็นกุฏิที่พักสงฆ์ หรือศาลาโรงธรรมอื่น ๆ ทำด้วยไม้ และมุงด้วยจาก
เรื่องราวของพระอาจารย์ยงยุทธ ได้ทราบไปถึง จอมพล สฤษดิ์ ธนะรัชต์ นายกรัฐมนตรีในขณะนั้น ให้ความสนับสนุนส่งเสริม มอบหมายให้เจ้าหน้าที่ทหารจำนวนหนึ่งไปตรวจสอบสถานที่และทำรายงานมาเสนอทางราชการ แต่ผ่านไปเพียง 3 เดือน จอมพลสฤษดิ์ ได้ถึงแก่อสัญกรรม ทำให้แผนพัฒนาวัดเขาไม้แดงหยุดชะงักไป
มรณภาพ
เมื่อหลวงพ่อยงยุทธ เข้าสู่วัยชรา ท่านก็มีโรคประจำตัว คือ โรคหัวใจ ต้องเข้าพักรักษาตัวที่โรงพยาบาลสมเด็จพระบรมราชเทวี ณ ศรีราชา ในวันที่ 1 พฤศจิกายน พ.ศ. 2545 ด้วยโรคถุงน้ำดีอักเสบ และโรคหัวใจ หลวงพ่อยงยุทธ ได้มรณภาพด้วยอาการอันสงบ เมื่อวันที่ 17 พฤศจิกายน พ.ศ. 2545 เวลา 05.45 น. สิริอายุ 75 ปี 2 เดือน พรรษา 52
หยาดน้ำฟ้า
ในทางอุตุนิยมวิทยา หยาดน้ำฟ้า (precipitation) เป็นปรากฏการณ์ของน้ำในอากาศ (hydrometeor) ประเภทหนึ่ง ซึ่งหมายความถึงผลิตภัณฑ์ใด ๆ อันเกิดจากการควบแน่นของไอน้ำในบรรยากาศและตกลงมาด้วยอิทธิพลของแรงโน้มถ่วง รูปแบบหลักของหยาดน้ำฟ้าประกอบด้วยฝนละออง (drizzle), ฝน, ฝนน้ำแข็ง (sleet), หิมะ, ลูกปรายหิมะ (graupel) และลูกเห็บ (hail) หยาดน้ำฟ้าเกิดขึ้นเมื่อบรรยากาศเหนือพื้นดินบริเวณหนึ่งอิ่มตัวด้วยไอน้ำ จากนั้นน้ำเกิดการควบแน่นและตกลงมา หมอก (fog) และหมอกน้ำค้าง (mist) จึงไม่จัดเป็นหยาดน้ำฟ้า มีอยู่สองกระบวนการที่อากาศอิ่มตัวได้ คือ อากาศได้รับความเย็นหรือเพิ่มไอน้ำเข้าไปในอากาศ ซึ่งสองกระบวนการนี้อาจเกิดร่วมกันได้ โดยทั่วไปหยาดน้ำฟ้าจะตกกลับคืนสู่พื้นดิน แต่ยกเว้นน้ำโปรยฐานเมฆ (virga) ซึ่งระเหยไปหมดก่อนตกถึงพื้น หยาดน้ำฟ้าก่อตัวขึ้นเป็นหยาดเล็กที่รวมกันโดยชนกับหยดฝนหรือผลึกน้ำแข็งอื่นภายในเมฆ หยดฝนที่ตกลงมามีขนาดแตกต่างกันตั้งแต่รูปทรงคล้ายแพนเค้กกลมแป้นสำหรับหยดขนาดใหญ่ ถึงทรงกลมเล็กสำหรับหยดขนาดเล็ก เกล็ดหิมะ (snowflake) มีหลายรูปทรงและแบบ ขึ้นอยู่กับอุณหภูมิและความชื้นของอากาศที่เกล็ดหิมะเคลื่อนผ่านก่อนตกสู่พื้น หิมะและลูกปรายหิมะจะเกิดเฉพาะเมื่ออุณหภูมิใกล้ผิวดินใกล้หรือต่ำกว่าจุดเยือกแข็งของน้ำ ส่วนลูกเห็บสามารถเกิดขึ้นในเขตอุณหภูมิอบอุ่นได้จากกระบวนการก่อตัว
โดยรวมหยาดน้ำฟ้าเกิดจากความชื้นเหนือแนวปะทะ (weather front) เป็นหลัก หากมีความชื้นเพียงพอและมีการเคลื่อนที่ขึ้น หยาดน้ำฟ้าจะตกจากมวลอากาศร้อนขึ้นทางแนวดิ่ง (convective cloud) เช่น คิวมูโลนิมบัส และสามารถก่อตัวเป็นบริเวณแถบฝนแคบ ๆ ได้
ตำบลหนองทุ่ม (อำเภอเซกา)
หนองทุ่ม เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 7,118 คน โดยแบ่งออกเป็น 13 หมู่บ้าน
ประวัติ
ตำบลหนองทุ่งได้รับการจัดตั้งในวันที่ 8 มิถุนายน พ.ศ. 2530 จากการแยก 8 หมู่บ้านจากตำบลซาง
เขตการปกครอง
ตำบลหนองทุ่มแบ่งออกเป็น 13 หมู่บ้าน ดังนี้
องค์กรปกครองส่วนท้องถิ่น
พื้นที่ตำบลหนองทุ่มทั้งหมดอยู่ในเขตองค์การบริหารส่วนตำบลหนองทุ่ม
หมู่เกาะรีเยา
หมู่เกาะรีเยา (Kepulauan Riau) เป็นหมู่เกาะแห่งหนึ่งในเกาะสุมาตรา ซึ่งเป็นเกาะที่ใหญ่ที่สุดอันดับ 6 ของโลกและเป็นเกาะที่ใหญ่ที่สุดในประเทศอินโดนีเซีย และเป็นส่วนหนึ่งของกลุ่มเกาะมลายู อยู่ทางตอนใต้ของประเทศสิงคโปร์ ทางตะวันออกของหมู่เกาะนี้คือมหาสมุทรอินเดีย และมีเมืองหลวงชื่อตันจุงปีนัง หมู่เกาะรีเยายังมีฐานะเป็นจังหวัดหนึ่งของประเทศอินโดนีเซียโดยใช้ชื่อ จังหวัดเกอปูเลาวันรีเยา หรือ จังหวัดกลุ่มเกาะรีเยา (Provinsi Kepulauan Riau)
หน่วยการบริหาร
พื้นที่จังหวัดเกอปูเลาวันรีเยาแบ่งออกเป็น 5 อำเภอหรือกาบูปาเต็น 2 นครหรือโกตา และ 76 ตำบลหรือเกอจามาตัน
• อำเภอการีมุน (Kabupaten Karimun)
• อำเภอนาตูนา (Kabupaten Natuna)
• ตันจุงปีนัง (Tanjung Pinang; เมืองหลัก)
• บาตัม (Batam)
เกมเขย่าขั้วอำมหิต
เกมเขย่าขั้วอำมหิต (Insomnia) เป็นภาพยนตร์ระทึกขวัญทางจิตวิทยาของอเมริกันที่ออกฉายในปี ค.ศ. 2002 กำกับภาพยนตร์โดย คริสโตเฟอร์ โนแลน และเขียนโดย ฮิลลารี ซีตซ์ นำแสดงโดย อัล ปาชิโน, โรบิน วิลเลียมส์, ฮิลารี สแวงก์, เมาร่า เทียร์นีย์, มาร์ติน โดโนแวน, นิคกี้ แคตต์ และ พอล ดูลีย์ และสร้างจากภาพยนตร์นอร์เวย์ปี ค.ศ. 1997 ที่มีชื่อเดียวกัน ภาพยนตร์เรื่องนี้บอกเล่าเรื่องราวของสองนักสืบคดีฆาตกรรมลอสแอนเจลิสเพื่อสอบสวนคดีฆาตกรรมใน ไนท์มิวต์, รัฐอะแลสกา
ภาพยนตร์เรื่องนี้ออกฉายในสหรัฐอเมริกาเมื่อวันที่ 24 พฤษภาคม ค.ศ. 2545 เกมเขย่าขั้วอำมหิต ทำรายได้ทั่วโลกไป 113 ล้านดอลลาร์สหรัฐเทียบกับงบประมาณการผลิต 46 ล้านดอลลาร์สหรัฐและได้รับคำชื่นชมอย่างมากสำหรับบทภาพยนตร์ การกำกับภาพยนตร์ ทิศทางและการแสดง โดยเฉพาะอย่างยิ่งการแสดงของ ปาชิโน และ วิลเลียมส์
กล้วยน้อย
กล้วยน้อยหรือกั้นทาง ตันทาง เป็นไม้ยืนต้นในวงศ์กระดังงา Annonaceae เปลือกเรียบสีน้ำตาลหรือดำ ใบเดี่ยว ดอกเดี่ยว กลีบดอกสีเหลืองอ่อนหรือเหลืองอมน้ำตาล โคนกลีบมีสีม่วงแดงแซม เกสรตัวผู้จำนวนมาก ผลกลุ่ม ทรงรี แตกตามตะเข็บด้านเดียว เมล็ดสีดำมีเยื่อหุ้มสีแดง ใช้ทำฟืน เสารั้ว ดอกเป็นส่วนผสมของยาหอม ชาวไทยอีสานไม้ชนิดนี้ปิดบังเส้นทางของวิญญาณได้ จึงใช้กิ่งขวางทางเข้าหมู่บ้าน หรือบ้านหลังจากเสร็จงานศพ
ถนนอุดมสุข
ถนนอุดมสุข เป็นถนนสายหนึ่งในเขตบางนาและเขตประเวศ กรุงเทพมหานคร เดิมคือ ซอยสุขุมวิท 103 มีระยะทางประมาณ 4 กิโลเมตร เป็นถนนแบบ 4 ช่องทางจราจรไม่มีเกาะกลาง แยกจากถนนสุขุมวิทที่ทางแยกอุดมสุขในพื้นที่แขวงบางนาเหนือ เขตบางนา ตรงไปทางทิศตะวันออก เมื่อถึงซอยอุดมสุข 29 (พุทธวิถี 1) เป็นเส้นแบ่งพื้นที่การปกครองระหว่างเขตบางนากับเขตพระโขนง จนกระทั่งข้ามคลองเคล็ดจึงเข้าพื้นที่แขวงหนองบอน เขตประเวศ แนวเส้นทางยังคงมุ่งไปทางทิศตะวันออกจนไปสิ้นสุดที่ทางแยกศรีอุดมซึ่งเป็นจุดตัดกับถนนศรีนครินทร์ โดยมีแนวถนนที่ตรงต่อเนื่องไปคือ ถนนเฉลิมพระเกียรติ ร.9
ถนนอุดมสุขเป็นถนนที่มีตลาดตลอดทั้งวัน โดยในตอนเช้าจะมีตลาดสด ส่วนตอนบ่ายจนถึงเย็นจะเริ่มแปรเป็นตลาดอาหารสำเร็จรูป ตลอดเส้นทางของถนนอุดมสุขมีสิ่งอำนวยความสะดวกหลายอย่าง เช่น ร้านบริการอัดรูป ธนาคาร สนามกอล์ฟ สนามเทนนิส ศูนย์พยาบาลสำหรับประชาชน ร้านตัดผม ร้านรับทำกุญแจ เป็นต้น
ชาวเม็กซิโก
ชาวเม็กซิโก (Mexicanos) เป็นพลเมืองหรือผู้สืบเชื้อสายมาจากประเทศเม็กซิโก
มีชาวเม็กซิโกประมาณ 12 ล้านคนที่อาศัยอยู่นอกประเทศเม็กซิโก โดยประมาณ 11.7 ล้านคน อาศัยอยู่ในสหรัฐ ชาวเม็กซิโกพลัดถิ่นจำนวนมากยังรวมถึงบุคคลที่สืบเชื้อสายมาจากเม็กซิโกและระบุว่าตนเองเป็น ชาวเม็กซิโก แต่ไม่จำเป็นต้องมีสัญชาติหรือมีความเกี่ยวข้องทางวัฒนธรรมและภาษา
สงครามประชาชน
สงครามประชาชน หรือเรียก สงครามประชาชนยืดเยื้อ เป็นยุทธศาสตร์การทหาร-การเมืองที่ผู้นำปฏิวัติคอมมิวนิสต์และการเมืองชาวจีน เหมา เจ๋อตง (ค.ศ. 1893–1976) พัฒนาขึ้นครั้งแรก มโนทัศน์เบื้องต้นคือการรักษาการสนับสนุนของประชาชนและล่อข้าศึกให้อยู่ลึกเข้ามาในชนบท (เป็นการยืดเส้นทางกำลังบำรุง) ที่ซึ่งประชาชนจะทำให้ข้าศึกหมดกำลังโดยการสงครามเคลื่อนที่และกองโจรผสมกัน คอมมิวนิสต์ใช้ยุทธศาสตร์ดังกล่าวต่อกองทัพจักรวรรดิญี่ปุ่นในสงครามโลกครั้งที่สองและรัฐบาลคอมมิวนิสต์ใช้ในสงครามกลางเมืองจีน
เมซีเย 82
เมซีเย 82 (ที่รู้จักกันดี NGC 3034, Cigar Galaxy หรือ M82) เป็นดาราจักร ที่ใกล้เคียงดาราจักรดาวกระจาย ประมาณ 12 ล้านปีแสง อยู่ในกลุ่มดาวหมีใหญ่
เชมาทัง
วงหมู่บ้านเชมาทัง (Zemithang Circle) เป็นเขตการปกครองสุดท้ายของประเทศอินเดียบนพรมแดนกับประเทศภูฏานและเขตปกครองตนเองทิเบตของประเทศจีน  วงหมู่บ้านมีประชากร 2,498 คนตามสำมะโนปี 2011 และประกอบด้วย 18 หมู่บ้าน วงหมู่บ้านฉีมินทัง กับ วงหมู่บ้านดูดูฮาร์ (Dudunghar Circle) ทางใต้ รวมกันเป็นเขตพัฒนาชุมชน พรมแดนของฉีมินทังกับทิเบตของจีนตามแนวหุบเขานัมกาชู และ ซุมโดโรงชู เป็นพื้นที่พิพาทพรมแดนกับจีน
หลังทิเบตถูกจีนเช้ายึดครอง ทะไลลามะที่ 14 หลบหนีออกจากจีนมายังอินเดียในปี 1959 โดยผ่านเชมาทังเป็นหมู่บ้านแรกในอาณาเขตของอินเดีย ทะไลลามะได้อาศัยจำวัดที่อารามตาปั๋ง ราว 70 กิโลเมตรทางตะวันออกเฉียงใต้ของฉีมินทังในวันที่ 30 มีนาคม ก่อนที่ในเดือนถัดมาจะเดินทางต่อไปยังรัฐอุตตราขัณฑ์ และพบกับนายกรัฐมนตรีอินเดียในเวลานั้น ชวาหัรลาล เนหรู มีรายงานว่าทะไลลามะระลึกถึงพื้นที่แถบบนี้ "โดยเปี่ยมด้วยอารมณ์" ว่าเป็น "สถานที่ที่เราได้พบกับอิสรภาพเป็นครั้งแรก"
เขอร์สั่มเชย่อตัน
เขอร์สั่มเชย่อตัน (อักษรโรมัน: Gorsam Chorten, ) เป็นสถูปในศาสนาพุทธ (เชย่อตัน; chorten) ตั้งอยู่ที่เชอร์สั่ม (Gorsam) ราว 3 กิโลเมตรทางใต้จากตัวหมู่บ้านฉีมินทัง ประวัติศาสตร์ของพระสถูปนี้ไม่เป็นที่ทราบเลย เนื่องจากบันทึกลายลักษณ์อักษรเท่าที่มีอยู่ของสถูปสูญหายกับถูกทำลายไปหมด ตามตำนานเล่าว่าพระสถูปนี้สร้างขึ้นในศตวรรษที่ 12-14 โดยภิกษุนามว่า ลามะ สังฆเย ปราธาร (Lama Sangye Pradhar) เพื่อปัดเป่าวิญญาณชั่วร้ายในหมู่บ้าน ลามะได้เดินทางไปภูฏาน และกาฐมาณฑุในเนปาล เพื่อรับบริจาคสร้างพระสถูปนี้ ขณะจาริกไปยังกาฐมาณฑุ ท่านประทับใจมากกับพระสถูปพุทธนาถ (บางแหล่งว่า พระสถูปสวยัมภูนาถ) และแกะสลักผักกาดหัวเป็นรูปจำลองขนาดย่อของพระสถูปนี้ และเมื่อเดินทางกลับไปเชมาทัง ก็ได้สร้างสถูปเขอร์สั่มขึ้นตามรูปจำลองจากผักกาดหัวแกะสลักนี้ ว่ากันว่าพระสถูปเขอร์สั่มมีลักษณะต่างไปจากพระสถูปที่กาฐมาณฑุเนื่องมาจากผักกาดหัวที่ท่านแกะสลักและนำกลับมานั้นเหี่ยวเฉาลงไปก่อนที่จะมาถึงฉีมินทัง พระสถูปมีความสูง 28 เมตร และเป็นที่จัดเทศกาล Gorsam Kora ที่มีรายงานศาสนิกชนเข้าร่วมหลายพันคนต่อปี
ไดโอนี
ไดโอนี (Διώνη) เป็นดาวบริวารของดาวเสาร์ ค้นพบโดย โจวันนี โดเมนีโก กัสซีนี ในปี ค.ศ. 1684 เป็นชื่อจากไททัน ไดโอนีของเทพปกรณัมกรีก
วัดศรัทธาธรรม
วัดศรัทธาธรรม สังกัดมหานิกาย คณะสงฆ์ภาค 15 ตั้งอยู่บ้านรามัญตะวันตก เลขที่ 247 หมู่ 1 ตำบลบางจะเกร็ง อำเภอเมืองฯ จังหวัดสมุทรสงคราม รหัสไปรษณีย์ 75000 ได้รับอนุญาตให้ตั้งเป็นวัด พ.ศ. 2426 ได้รับพระราชทานวิสุงคามสีมาวันที่ 18 มิถุนายน พ.ศ. 2536 มีเนื้อที่ 18 ไร่
ประวัติ
วัดศรัทธาธรรม หรือวัดมอญ สร้าง ปี พ.ศ. 2341 วัดศรัทธาธรรมหรือ “วัดมอญ” มีความเป็นอยู่ร่วมกับชุมชนชาวมอญความเป็นมาของชาวมอญที่มาอยู่ ณ ตำบลบางจะเกร็ง
จากคำบอกเล่าของผู้สูงอายุในหมู่บ้านมอญจึงทราบว่า ชาวมอญที่มาอยู่ ตำบลบางจะเกร็งนี้ อพยพมาจากพม่าช่วงเกิดสงครามในประเทศพม่า การอพยพของชาวมอญที่มา ตั้งหลักปักฐานตำบลบางจะเกร็ง มีอยู่ประมาณ 10 ครอบครัว ได้อาศัยที่ว่างเปล่าของทางราชการตั้งบ้านเรือนประกอบอาชีพประมง ตัดจากและ ทำสวนมะพร้าว ชาวมอญได้อาศัยที่ราชการ อยู่มาทางราชการต้องการพื้นที่ชาวมอญตั้งบ้านเรือน ชาวมอญก็ไม่ยอมในการที่ราชการขับไล่ จึงได้มีการฟ้องร้องเป็นคดีความกันขึ้น เมื่อคดีการขับไล่มาถึงศาล ศาลได้พิจารณาข้อต่าง ๆ ที่กล่าวข้างต้นจนกระทั่งศาลได้พิจารณาให้ชาวมอญที่อาศัยที่ราชการเป็นผู้ชนะความ ทางศาลให้ที่ดินแบ่งแยกที่ดินเฉลี่ยกันตามครอบครัวชาวมอญที่อาศัยอยู่ในขณะนั้น และได้กันที่ดินไว้จำนวนหนึ่งเพื่อสร้างวัดต่อไป
วัดศรัทธาธรรมสมัยนั้นยังไม่มีชื่อ จึงใช้ที่ชาวมอญอาศัยอยู่จึงเรียกว่าวัดมอญ เมื่อมีที่ดินที่ทางราชการแบ่งไว้ปลูกสร้างวัดชาวมอญที่อาศัยอยู่ที่ร่วมแรงร่วมใจได้ปลูกสร้างศาลาหลังเล็กๆ ประมาณ 2-3หลังเพื่อใช้ในการทำบุญทำกุศล ศาลาที่สร้างในสมัยนั้นอยู่ทางปากอ่าวหรือปากแม่น้ำแม่กลอง เมื่อมีศาลาได้มีพระสงฆ์จำพรรษาอยู่ปีละ 3-4 รูป ไม่มีพระจะปกครองสงฆ์ ที่จำพรรษา
ชาวมอญที่อาศัยอยู่ได้เดินทางไปอาราธนาพระผู้ใหญ่อาวุโสมาจาก วัดบางลำพู อำเภอบ้านแหลม จังหวัดเพชรบุรี ท่านมีชื่อว่า “อาจารย์ม่อง” มาปกครองดูแลสงฆ์ในขณะนั้น ถือว่าอาจารย์  ม่องเป็นเจ้าอาวาสรูปแรกที่ปกครองสงฆ์ เมื่อท่านได้มาอยู่ที่วัดก็เริ่มพัฒนาวัดโดยการสร้างอุโบสถของท่านอาจารย์ม่อง นี้แปลกคือสร้างเป็นแพลอยน้ำได้ เวลาสงฆ์จะทำพิธีกรรมต้องถอยแพออกไปนอกแม่น้ำที่มีน้ำเดินหรือน้ำไหล เวลาเสร็จพิธีก็ดึงแพกลับเข้ามา ท่านได้จำพรรษาอยู่วัดมอญในขณะนั้นเป็นเวลานานเท่าใดไม่มีหลักฐาน ต่อมาท่านอายุมากร่างกายชราภาพลงทางญาติของท่านจึงนำท่านกลับภูมิลำเนา คือ วัดบางลำพู อำเภอบ้านแหลม จังหวัดเพชรบุรี
เมื่อท่านอาจารย์ม่องได้กลับบ้านเกิดแล้ว ทางสงฆ์และชาวบ้านได้เดินทางไปอาราธนาพระผู้ใหญ่อาวุโส วัดใหญ่นครชุมม์ จังหวัดราชบุรี มาดูแลวัดและสงฆ์ ท่านมีชื่อว่า “อาจารย์เจีย” ท่านอาจารย์เจียได้จำพรรษาอยู่ที่วัดนานเท่าใดไม่ปรากฏ ต่อมาท่านก็กลับวัดของท่าน คือวัดใหญ่นครชุมม์
เมื่อท่านอาจารย์เจียกลับวัดได้มีอาจารย์สั้น จากวัดตาผา อำเภอบ้านโป่ง จังหวัดราชบุรี ได้เดินทางมาจำพรรษาอยู่ที่วัดมอญ ในขณะที่ท่านอาศัยและจำพรรษาอยู่ที่วัดท่านอาจารย์มีความคิดที่จะสร้างอุโบสถ ท่านจึงทำเรื่องการสร้างอุโบสถ และขอพัทธสีมา มายังกรมการศาสนา เห็นความจำเป็นจึงอนุญาตให้ที่ดิน ในวัดเพื่อสร้างอุโบสถ เมื่อทางกรมศาสนาอนุญาตแล้วแต่การสร้างอุโบสถก็มีอุปสรรค  เนื่องจากชาวบ้านในขณะนั้นไม่มีทุนทรัพย์ที่จะสร้าง ทำให้ที่ดินที่ได้รับอนุญาตจากกรมศาสนาจึงร้าง 2-3 ปี ต่อมาท่านอาจารย์สั้น ได้นำแพที่ลอยน้ำมาตั้งใน ที่ได้รับอนุญาตจากรมการศาสนา ท่านอาจารย์สั้นจำพรรษาที่วัดนี้นานเท่าใด ไม่มีหลักฐานและต่อมาท่านอาจารย์ก็กลับภูมิลำเนาเดิม วัดตาผา อำเภอบ้านโป่ง จังหวัดราชบุรีของท่าน
ต่อมา ท่านอาจารย์ลิได้อุปสมบทเป็น พระที่วัดบางหญ้าแพรก ตำบล ท่าฉลอง จังหวัดสมุทรสาคร ไม่ปรากฏว่าอุปัชฌาย์ท่านชื่อใด ท่านอาจารย์ลิได้จำพรรษาที่    วัดบางหญ้าแพรก 1 พรรษา จึงได้ย้ายมาอยู่ที่วัดมอญ ซึ่งเป็นวัดบ้านเกิดของท่าน ท่านอาจารย์ลิจำพรรษาอยู่ที่วัดมอญได้ 3 พรรษา ก็เป็นผู้ดูแลวัดต่อมาได้ 5 พรรษา ก็ได้รับการแต่งตั้งเป็นเจ้าอาวาสปกครองสงฆ์วัดมอญเรื่อยมา ท่านได้คิดสร้างอุโบสถ  ไม้สัก ท่านได้ร่วมกับชาวบ้านในสมัยนั้น มีทั้งคนไทยและมอญ ได้สร้างอุโบสถไม้สักใช้เวลาสร้าง 2-3 ปีจึงแล้วเสร็จ อุโบสถที่สร้าง มีพระประธานเป็นปูนปั้น (ปัจจุบันคือหลวงปู่ขาวมหาสิทธิโชค) นอกจากนี้ทางผู้อุปถัมภ์ในการสร้างอุโบสถขณะนั้นได้สร้างพระบูชาขนาดเล็ก คล้ายกับพระประธาน เป็นทองคำหนัก 5 บาท เป็นพระคู่วัดมา (ปัจจุบันพระครูสมุทรวิสุทธิวงศ์ อดีตเจ้าอาวาสวัดศรัทธาธรรมได้ทูลเกล้าฯ สมเด็จพระเทพรัตนราชสุดา เมื่อครั้งพระองค์เสด็จมายังดอนหอยหลอด พร้อมเครื่องรางหมากทุย 108 ลูก) ทางวัดสร้างอุโบสถแล้วเสร็จในปี พ.ศ. 2482 จึงขออนุญาตตั้งชื่อวัดนี้ว่า “วัดศรัทธาธรรม” จนถึงปัจจุบัน
เมื่อมีอุโบสถแล้วก็มีกุลบุตรเข้ามาบวชมากขึ้นประมาณปีละ 15 - 20 รูป ทำให้กุฎีที่จำพรรษามีไม่เพียงพอท่านอาจารย์ลิ จึงได้สร้างกุฎีเพิ่มขึ้น วัดได้รับการพัฒนาขึ้นมาทำให้ชุมชนมากขึ้นด้วย ท่านอาจารย์ลิได้เห็นความสำคัญในการเล่าเรียนของเด็ก ท่านได้ร่วมกับชาวบ้านและทางการได้จัดสร้าง โรงเรียนประชาบาล ขึ้นมี ชื่อว่า โรงเรียนวัดศรัทธาธรรมจนถึงปัจจุบัน นอกจากสร้างโรงเรียนสอนพระปริยัติธรรมและเตาอบในการพัฒนาของวัด ท่านอาจารย์ลิยังได้แรงจากพระครูใบฎีกาชุบในขณะนั้นซึ่งมีตำแหน่งผู้ช่วยเจ้าอาวาสร่วมพัฒนา ท่านอาจารย์ลิ ได้รับพระราชทานสมณศักดิ์เป็นพระครูสัญญาบัตรที่ “พระครูศรัทธาสมุทรคุณ” ท่านได้มรณภาพลง เมื่อวันที่ 17 กันยายน พ.ศ. 2521
ในปี พุทธศักราช 2535 วัดศรัทธาธรรมได้สร้างอุโบสถหลังใหม่ สร้างด้วยไม้สักทองทั้งหลังรูปเรือสำเภา เพื่อให้เป็นสัญลักษณ์ว่าบางจะเกร็งอยู่ติดทะเล ได้ทำพิธีวางศิลาฤกษ์เมื่อวันที่ 9 สิงหาคม พุทธศักราช 2535 เวลา 11.09 นาฬิกา ภายในอุโบสถมีภาพจิตรกรรมฝาผนังฝังมุก เป็นภาพพุทธประวัติ ภาพพระประจำวันเกิด และภาพรามเกียรติ์จำนวน 54 ภาพ ปิดทองลายไทยที่เพดาลอุโบสถ พระประธานองค์เดิม คือ  หลวงปู่ขาวมหาสิทธิโชค และองค์ใหม่ คือ พระพุทธชินราช หน้าตักกว้าง 61 นิ้ว ด้านหน้ามีพระพุทธรูปหลวงพ่อบ้านแหลมเป็นไม้ขนุนแกะสลักทั้งองค์ ด้านนอกฝาผนังฝังมุกลายไทยทั้งหลังพร้อมเสาระเบียงรอบอุโบสถ ด้านล่างปูด้วยอิฐบล็อก กำแพงประดับแก้วทำด้วยสแตนเลส 54 ช่อง ด้านข้างปูด้วยหินแกรนิตมีซุ้มประตู 4 ซุ้ม รอบอุโบสถ วัดศรัทธาธรรมได้ดำเนินการฝังมุกทั้งด้านในและด้านนอกอุโบสถ เหตุผลที่ท่านอาจารย์ชุบ ใช้มุกประดับเพราะเห็นว่าวัดศรัทธาธรรมอยู่ติดทะเล การฝังมุกจะอยู่ทนและเป็นที่เชิดหน้าชูตาของชาวตำบลบางจะเกร็ง การฝังมุกเริ่มด้านในก่อนตั้งแต่ปีพ.ศ. 2535 เรื่อยมาจนถึงปัจจุบัน
วัดศรัทธาธรรมได้มีพิธีปิดทองฝังลูกนิมิตในปี 2541
ลำดับเจ้าอาวาส
1.พระครูศรัทธาสมุทรคุณ (อาจารย์ลิ/มะลิ)
2.พระครูสมุทรวิสุทธิวงศ์ (อาจารย์ชุบ)
3.พระครูพิพิธพิพัฒนโกศล (อาจารย์หลี)
โจคิว
โจคิว (承久 (Jōkyū)) หรือ โชคิว เป็น ศักราชของญี่ปุ่น หลังจากปี เก็มโป และก่อนปี โจโอ โดยรัชศกนี้อยู่ในช่วงเดือนพฤษภาคม ค.ศ. 1219 - เดือนพฤษภาคม ค.ศ. 1222 จักรพรรดิผู้ครองราชย์ในศักราชนี้คือ จักรพรรดิจุนโตกุ (順徳天皇)
เหตุการณ์ในปีโจคิว
การสละราชบัลลังก์ของจักรพรรดิจุนโตะกุครั้งนี้เกิดขึ้น 2 เดือนหลังจาก สงครามปีโจคิว ทำให้พระองค์มิได้รับการยอมรับว่าเป็นจักรพรรดิจนกระทั่งปี ค.ศ. 1870 ในรัชสมัยของ จักรพรรดิเมจิ พระองค์จึงได้รับการรับรองขึ้นเป็นจักรพรรดิอีกครั้ง
เฌโรม วาลก์
เฌโรม วาลก์ (Jérôme Valcke) เกิดเมื่อปี พ.ศ. 2504 เป็นผู้จัดการทีมฟุตบอลชาวฝรั่งเศส จนถึง 27 มิถุนายน พ.ศ. 2550 โดยปัจจุบันเขาเป็นเลขาธิการของสหพันธ์ฟุตบอลนานาชาติ หรือฟีฟ่า ในเมืองซือริช ประเทศสวิตเซอร์แลนด์
เคาน์เตสลูอานาแห่งออเรนจ์-นัสเซา
เคาน์เตสลูอานาแห่งออเรนจ์-นัสเซา (Countess Luana of Orange-Nassau) เกิดเมื่อวันที่ 26 มีนาคม 2548 ณ ลอนดอน เป็นพระธิดาคนใหญ่ใน เจ้าชายฟริโซแห่งออเรนจ์-นัสเซา และ เจ้าหญิงมาเบลแห่งออเรนจ์-นัสเซา เป็นพระราชนัดดาใน สมเด็จพระราชินีนาถเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ เป็นพระราชภาติยะใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ทรงมีพระบิดาและพระมารดาทูลหัวคือ เจ้าชายคอนสตันตินแห่งเนเธอร์แลนด์ อะเมลี วิสเซอ สมิท บารอนเนสโซฟี คอนเดร็ก และ เอ็มมา เบอร์นาโด เธอมีน้องสาว 1 คน คือ เคาน์เตสซาเรียแห่งออเรนจ์-นัสเซา เธอกับน้องสาวไม่มีสิทธิในการสืบราชบัลลังก์ เนื่องจากพระบิดาและพระมารดาของเธอ เสกสมรสโดยไม่ได้รับการยินยอมจากรัฐสภา ทำให้พระบิดาของเธอก็หลุดพ้นจากการสืบราชบัลลัก์เหมือนกัน ปัจจุบัน เจ้าหญิงมาเบล และพระธิดาทั้ง 2 ประทับในพระราชวังหลวง และออกงานในฐานะพระราชวงศ์
ประเทศเลบานอนในเอเชียนเกมส์ 2018
ประเทศเลบานอน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศเลบานอน ส่งนักกีฬาเข้าร่วมแข่ง คน เพื่อแข่งขัน  กีฬา ผลการแข่งขันครั้งนี้ประเทศเลบานอนได้รับ 1 เหรียญทอง 1 เหรียญเงิน และ 2 เหรียญทองแดง รวมทั้งหมด 4 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
ศูนย์สุริยะ
ศูนย์สุริยะ หรือ ดวงอาทิตย์เป็นศูนย์กลาง (heliocentric) อาจหมายถึง
การเยี่ยมคารวะ
การเยี่ยมคารวะ (courtesy call) ในการทูต เป็นการพบปะอย่างเป็นทางการซึ่งทูตหรือผู้แทนรัฐหนึ่งเข้าเยี่ยมแสดงน้ำใจไมตรีต่อประมุขหรือข้าราชการอีกรัฐหนึ่ง ผู้เยี่ยมคารวะนั้นอาจเป็นประมุขแห่งรัฐ นายกรัฐมนตรี รัฐมนตรี หรือทูตก็ได้ การพบปะเช่นนี้โดยธรรมเนียมแล้วเพื่อแสดงอัธยาศัยไมตรีเชิงสัญลักษณ์มากกว่าเพื่อสนทาปราศรัยในประเด็นต่าง ๆ อย่างละเอียด
ตามธรรมดา การเยี่ยมคารวะประมุขแห่งรัฐมักกระทำ ณ วังหรือจวนของประมุข และทูตานุทูตจะพร้อมกันเข้าเยี่ยมคารวะประมุขแห่งรัฐเมื่อขึ้นปีใหม่เพื่ออวยพรในนามของรัฐตน ในบางกรณี ประมุขแห่งรัฐอาจกล่าวสุนทรพจน์เพื่อแสดงนโยบายสำหรับปีใหม่โดยรวม แล้วเอกอัครราชทูตจะรายงานสุนทรพจน์นั้นกลับไปยังรัฐตน
ในระดับเป็นทางการที่สุด เอกอัครราชทูตที่เข้าเยี่ยมคารวะประมุขแห่งรัฐอาจจำต้องแต่งเครื่องแบบทูต ชุดประจำชาติ ชุดเช้า (morning suit) หรือชุดบ่าย (white tie)
ห้องเช่าป่วนก๊วนคนแปลก!?
เนื้อเรื่อง
ซาโตมิ โคทาโร่ หนุ่มมัธยมปลายผู้ต้องใช้ชีวิตด้วยตัวคนเดียว กับเงินค่าขนมเพียง 5,000 เยน และเขาก็โชคดีได้พบกับห้องเช่าขนาด 6 เสื่อ ซึ่งก็คือห้อง 106 ที่หอพักโคโรนะในราคา 5,000 เยน แน่นอนว่าเขาตัดสินใจเช่าในทันที แต่ทว่าห้องพักแสนถูกนี้ก็ไม่ได้มีแต่เขาคนเดียวที่หมายตาอยู่ และทำให้ต้องเจอกับผู้รุกรานสาวสวยแบบแปลก ๆ มากมาย ไม่ว่าจะผีสาว, สาวน้อยเวทมนตร์, มนุษย์ใต้พิถพ หรือแม้แต่มนุษย์ต่างดาว และการต่อสู้เพื่อแย่งชิงพื้นที่ 6 เสื่อได้เริ่มขึ้นแล้ว
อิริเดียม
อิริเดียม (Iridium) คือธาตุที่มีหมายเลขอะตอม 77 และสัญลักษณ์คือ Ir อิริเดียมเป็นธาตุโลหะทรานซิชันสีเงินขาวแข็งมากหนักและเปราะอยู่ในกลุ่มของแพลทินัม อิริเดียมใช้ทำโลหะผสมที่ต้องการความแข็งมาก ๆ ที่อุณหภูมิสูง ๆ ในธรรมชาติพบเป็นโลหะผสมอยู่กับ แพลทินัมและออสเมียม  อิริเดียมทนต่อการกัดกร่อนจึงเหมาะสำหรับทำอุปกรณ์ที่ใช้งานหนักในที่อุณหภูมิสูง ๆ และมันยังเป็นตัวเพิ่มความแข็งให้แพลทินัมด้วย
คุ
คุ เป็นคะนะของภาษาญี่ปุ่นตัวหนึ่ง ฮิระงะนะเขียนว่า く มีที่มาจากตัวเขียนหวัดของมันโยงะนะ 久 และคะตะกะนะเขียนว่า ク มีที่มาจากส่วนซ้ายของมันโยงะนะ 久 ออกเสียงว่า เมื่อเติมดะกุเต็งจะออกเสียงว่า  ในพยางค์แรก และแปรเสียงอยู่ระหว่าง  กับ  ในพยางค์อื่น ชาวญี่ปุ่นอาจออกเสียงคุที่อยู่ท้ายคำหรือท้ายประโยคเป็น  โดยละเสียงสระเพื่อความสะดวกในการสนทนา
く เป็นอักษรลำดับที่ 8 อยู่ระหว่าง き (คิ) กับ け (เคะ) ในการจัดลำดับอักษรปัจจุบัน ส่วนการจัดลำดับแบบอิโระฮะ く เป็นอักษรลำดับที่ 28 อยู่ระหว่าง お (โอะ) กับ や (ยะ)
อักษรแบบอื่น
ภาษาไอนุใช้คะตะกะนะขนาดเล็ก ㇰ เป็นพยัญชนะสะกด เหมือนการสะกดด้วย -ก
ข้อความภาษาญี่ปุ่นทั่วไปไม่เติมฮันดะกุเต็งบนคุ แต่อาจนักภาษาศาสตร์อาจเติมฮันดะกุเต็งบนคุ く゚, ク゚ เพื่อแสดงเสียง
ลำดับขีด
ฮิระงะนะ く มีลำดับขีด 1 ขีดดังนี้
คะตะกะนะ ク มีลำดับขีด 2 ขีดดังนี้
คันจิ
ตัวอย่างคันจิที่อ่านว่าคุ และขึ้นต้นด้วยคุ มีดังนี้
สารล้างมือ
สารล้างมือ (hand sanitiser) หรือ สารระงับเชื้อในมือ (hand antiseptic) คือ สิ่งใช้ทำความสะอาดมือในฐานะเป็นเครื่องเสริมหรือเป็นทางเลือกเพิ่มเติมจากน้ำและสบู่ โดยอาจอยู่ในรูปเจล, โฟม หรือของเหลวอื่น เป็นต้น ส่วนประสมหลักที่ออกฤทธิ์ คือ ไอโซโพรพรานอล (isopropanol), เอทานอล (ethanol), เอ็น-โพรพานอล (n-propanol) หรือ โพวิโดน-ไอโอดีน (povidone-iodine) และส่วนประสมที่ไม่ออกฤทธิ์มักเป็นสารเพิ่มความเข้มข้น เช่น ในรูปเจลมักใส่กรดพอลิอะครีลิก (polyacrylic acid), ในรูปของเหลวมักใส่สารจำพวกฮิวเม็กแทนต์ (humectant) อาทิ กลีเซอรีน (glycerin) นอกจากนี้ อาจใส่ โพรพิลีนไกลคอล (propylene glycol) และน้ำมันหอมระเหย (essential oil) สะกัดจากพืชด้วย โดยสารล้างมือที่ทำจากแอลกอฮอล์เป็นหลักนั้นมีประสิทธิภาพกำจัดเชื้อโรคดียิ่งกว่าสบู่ธรรมดา และไม่ทำให้มือแห้งสากมากเท่าสบู่
โทโฮกุ
โทโฮกุ แปลตรงตัวว่า "ทิศตะวันออกเฉียงเหนือ" เป็นอนุภูมิภาคของญี่ปุ่น ดินแดนที่ครอบคลุมพื้นที่หนึ่งในสี่ทางเหนือของเกาะฮนชู มีชื่อเดิมว่า "มิจิโนกุ" แปลว่าถนนภายในหรือถนนสายแคบ เนื่องจากในอดีตนั้นยากต่อการเข้าถึง ด้วยภูมิประเทศส่วนใหญ่เป็นเทือกเขาขรุขระ และฤดูหนาวอันโหดร้าย โทโฮกุเป็นดินแดนที่ยังคงธรรมชาติอันสวยงาม และเป็นแหล่งของน้ำพุร้อนจำนวนนับไม่ถ้วน นอกจากนั้น โทโฮกุยังเป็นดินแดนแห่งตำนานเรื่องเล่าขานมากมาย และเป็นแห่งสุดท้ายที่ยังคงอนุรักษ์วิถีชีวิตขนบประเพณีญี่ปุ่นโบราณอยู่ รวมถึงหัตถกรรมพื้นเมืองที่ยังคงอนุรักษ์ไว้ ภายใต้ความเจริญและอารยธรรมสมัยใหม่ที่หลั่งไหลเข้ามา
อนุภูมิอากาศในโทโฮกุ ถูกแบ่งโดยเทือกเขาที่เป็นแนวยาวจากเหนือลงมาเป็นสองด้าน คือทางด้านฝั่งทะเลญี่ปุ่น จะมีอากาศหนาวเย็น หิมะตกหนักในฤดูหนาว ในขณะที่ทางด้านฝั่งมหาสมุทรแปซิฟิกจะมีอากาศอบอุ่นกว่า ประชากรที่อาศัยอยู่ในแถบโทโฮกุ ปัจจุบันมีอยู่ประมาณ 9 ล้านคน ลดลงจากปี พ.ศ. 2538 ที่ 9.8 ล้านคน ซึ่งเป็นสถิถิสูงที่สุด หากเทียบกับมาตรฐานของญี่ปุ่นแล้ว จัดว่ามีประชากรค่อนข้างเบาบาง บนพื้นที่ราบและลุ่มแม่น้ำเป็นแหล่งเกษตรกรรม หนึ่งในสี่ของข้าวที่ผลิตในญี่ปุ่นมาจากภูมิภาคนี้
เขตการปกครอง
โทโฮกุ ประกอบไปด้วย 6 จังหวัด ได้แก่
จอชไฟต์
จอชไฟต์ (Josh fight) เป็นอินเทอร์เน็ตมีม การประลองยุทธ์ และกองทุนการกุศลที่แอร์ปาร์ก ลิงคอล์น, รัฐเนแบรสกาในวันที่ 24 เมษายน ค.ศ. 2021 ถึงแม้ว่าชื่อหัวข้อจะมีความรุนแรง แต่ในงานกลับร่าเริงและไม่มีความรุนแรง โดยเดอะวอลล์สตรีทเจอร์นัลเขียนว่า เหตุการณ์นี้กลายเป็น"ปรากฏการณ์ข่าวระดับโลก"
ภูมิหลัง
ในวันที่ 24 เมษายน ค.ศ. 2020 มีการเพิ่มผู้ใช้เมสเซนเจอร์ของเฟสบุ๊กที่มีชื่อว่าจอช สเวน (Josh Swain) ลงไปในกลุ่ม โดยมีประโยคที่ว่า "– You're probably wondering why I've gathered you all here today[.] – Because we all share the same names....? – Precisely,, meet at these coordinates, (40.82233°N, -96.7982°W) we fight, whoever wins gets to keep the name, everyone else has to change their name, you have a year to prepare, good luck[.]" สเวนอธิบายแนวคิดว่ามาจากความเบื่อหน่ายต่อการล็อกดาวน์โควิด-19 และเป็นไปไม่ได้ (out of frustration) ที่จะรับมือกับผู้ใช้เฉพาะในสื่อสังคมเพราะมีความถี่ที่จะพบคนชื่อเดียวกันสูง แต่ไม่คาดคิดว่าจะกลายเป็นกระแสขนาดนี้ สเวนโพสต์ภาพบทสนทนาในทวิตเตอร์ในเวลาเดียวกัน โดยทวีตนี้ได้รับยอดไลก์มากกว่า 64,000 ไลก์และรีทวีต 21,000 ครั้งภายใน 2 สัปดาห์
ถึงแม้ว่าสเวนกล่าวว่าทวีตนี้"เป็นแค่มุขตลก" บทสนทนานี้กลายเป็นมีมในสื่อสังคม หลายวันก่อนวันจัดงาน สเวนใช้เรดดิตเพื่อประกาศสมทบทุนงานนี้ให้กับมูลนิธิChildren's Hospital & Medical Center (CH&MC) ที่โอมาฮา รัฐเนแบรสกา พร้อมกับนำของที่ไม่เน่าเสียมา เพื่อเริ่มส่งอาหาร (food drive) ให้กับธนาคารอาหาร (Food Bank) ที่ลินคอล์น ในโพสต์เดียวกัน สเวนส่งเสริมให้ผู้เข้าร่วมนำโฟมเส้นว่ายน้ำมาใช้เป็นอาวุธในการโจมตีซึ่งกันและกัน
สเวนเลือกสถานที่จัดงานที่ลิงคอล์น, รัฐเนแบรสกา เนื่องจากเป็นที่จุดตรงกลางในสหรัฐ ซึ่งผ่านจากการสุ่มและดันกลายเป็นที่ที่มีเจ้าของ อย่างไรก็ตาม เจ้าของทุ่งไม่อนุญาตให้"จัดงานที่งี่เง่าขนาดนั่น" จึงทำให้ต้องย้ายสถานที่จัดงานไปที่แอร์ปาร์ก (Air Park) ซึ่งอยู่ห่างจากที่เดิมประมาณ 2.6 ไมล์ (4.2 กิโลเมตร)
มุมกวาดเยื้องศูนย์กลาง
มุมกวาดเยื้องศูนย์กลาง (eccentric anomaly) เป็นหนึ่งในตัวแปรค่ามุมที่แสดงตำแหน่งของวัตถุบนวงโคจรวงรี นิยามโดยเป็นมุม ในรูปด้านขวา โดย C คือจุดศูนย์กลางวงโคจร F คือตำแหน่งของจุดศูนย์กลางมวล (จุดโฟกัส) และมุม  คือมุมกวาดจริง
ภาพรวม
สมการของวงรีที่มี กึ่งแกนเอก a และกึ่งแกนโท b คือ
และอาจเขียนโดยใช้ตัวแปรเสริมได้เป็น
และ
โดย E ก็คือค่าที่เรียกว่ามุมกวาดเยื้องศูนย์กลาง
ความสัมพันธ์ระหว่างมุมกวาดเยื้องศูนย์กลางกับระยะทางจากจุดศูนย์กลางมวล (จุดโฟกัส) r สามารถแสดงโดยใช้ ความเยื้องศูนย์กลางของวงโคจร e และกึ่งแกนเอก a ซึ่งเป็นตัวแปรที่กำหนดลักษณะของวงโคจรวงรีได้โดย
และค่ามุมกวาดจริง \nu จะคำนวณได้โดย
สมการเค็พเพลอร์
มุมกวาดเฉลี่ย M สามารถคำนวณได้จากมุมกวาดเยื้องศูนย์กลางเป็น
ความสัมพันธ์นี้เรียกว่าสมการเค็พเพลอร์
ในการคำนวณมุมกวาดเยื้องศูนย์กลางจากมุมกวาดเฉลี่ยนั้น กรณีที่ค่า e มีขนาดเล็ก สามารถคำนวณโดยใช้ความสัมพันธ์เวียนเกิด  โดยเริ่มต้นจาก E_0 = M
เขียน Eในรูปอนุกรมกำลังของ e พจน์แรก ๆ ได้เป็น
เยียส์แอนด์เยียส์
เยียส์แอนด์เยียส์ (Years & Years) เป็นโครงการดนตรีเดี่ยวของออลลี อเล็กซานเดอร์ เริ่มก่อตั้งในรูปแบบวงดนตรีในปี ค.ศ. 2010 มีสมาชิกหลักประกอบด้วยออลลี อเล็กซานเดอร์ (ร้องนำ, คีย์บอร์ด), ไมกี โกลส์เวอร์ธี (กีตาร์เบส, คีย์บอร์ด) และเอ็มเร เติร์กเมน (กีตาร์, คีย์บอร์ด) วงก่อตั้งหลังโกลส์เวอร์ธีย้ายจากออสเตรเลียมาอยู่ที่ลอนดอนและพบกับเติร์กเมน ต่อมาโกลส์เวอร์ธีชวนอเล็กซานเดอร์มาเป็นนักร้องนำหลังเขาได้ยินเสียงร้องของอเล็กซานเดอร์ เยียส์แอนด์เยียส์เคยเป็นวงดนตรี 5 ชิ้น แต่ภายหลังสมาชิกสองคน โนล ลีแมนและโอลิวีเยร์ ซูเบรียลาออกไปในปี ค.ศ. 2013 และกลายเป็นโครงการดนตรีเดี่ยวของอเล็กซานเดอร์ เมื่อโกลส์เวอร์ธีและเติร์กเมนออกจากวงในปี ค.ศ. 2021
ซิงเกิลแรกของวง "ไอวิชไอนิว" เผยแพร่ในเดือนกรกฎาคม ค.ศ. 2012 กับค่ายกู๊ดเบต ปีต่อมาวงเซ็นสัญญากับค่ายคิตซูเนและออกซิงเกิล "แทร็ปส์" ในปี ค.ศ. 2014 วงเซ็นสัญญากับค่ายโพลีดอร์และออกซิงเกิล "เทกเชลเตอร์" ซึ่งขึ้นถึงอันดับที่ 1 ของชาร์ตซิงเกิลเพลงอิเล็กทรอนิกส์ของสหราชอาณาจักร ต่อมาวงออกซิงเกิล "ดีไซร์" ซึ่งขึ้นถึงอันดับที่ 22 ของชาร์ตซิงเกิลแห่งสหราชอาณาจักร
ในปี ค.ศ. 2015 เยียส์แอนด์เยียส์ออกอัลบั้มแรก คอมมิวเนียน ซึ่งเปิดตัวเป็นอันดับที่ 1 ในชาร์ตอัลบั้มแห่งสหราชอาณาจักร ต่อมาในปี ค.ศ. 2016 วงเผยแพร่ซิงเกิล "ดีไซร์" ใหม่โดยร่วมกับทูเว ลู นักร้องชาวสวีเดน ในปีเดียวกัน วงออกซิงเกิล "เมทีโอไรต์" เพื่อประกอบภาพยนตร์ บริดเจ็ท โจนส์ เบบี้
ต่อมาในปี ค.ศ. 2018 วงออกอัลบั้มที่สอง พาโลซานโต อัลบั้มนี้ขึ้นถึงอันดับที่ 1 ของชาร์ตอัลบั้มเพลงแดนซ์/อิเล็กทรอนิกส์ของบิลบอร์ด และอันดับที่ 3 ของชาร์ตอัลบั้มเพลงของ OCC ในสหราชอาณาจักร
ประเทศทาจิกิสถานในเอเชียนเกมส์ 2018
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
สโมสรฟุตบอลเอสซีจี เมืองทอง ยูไนเต็ด บี
สโมสรฟุตบอลเอสซีจี เมืองทอง ยูไนเต็ด บี เป็นทีมสำรอง ของเอสซีจี เมืองทอง ยูไนเต็ด ปัจจุบันลงทำการแข่งขันในไทยลีก 4
ประวัติ
เอสซีจี เมืองทอง ยูไนเต็ด บี ได้ก่อตั้งครั้งแรกในปี พ.ศ. 2562 เพื่อพัฒนาผู้เล่นเยาวชนของสโมสรให้ลงทำการแข่งขันอย่างต่อเนื่อง โดยเริ่มลงเล่นในไทยลีก 4 ฤดูกาล 2562 โซนกรุงเทพและปริมณฑล เป็นฤดูกาลแรก
สนาม
เอสซีจี เมืองทอง ยูไนเต็ด บี ใช้เอสซีจีสเตเดียม เป็นสนามเหย้าในการแข่งขัน ซึ่งใช้สนามเดียวกันกับทีมชุดใหญ่ของสโมสร
อาร์ลิงตัน
อาร์ลิงตัน (Arlington) เป็นนครในรัฐเท็กซัส สหรัฐอเมริกา จากข้อมูลสำรวจสำมะโนประชากรสหรัฐอเมริกาในปี ค.ศ. 2011 มีประชากร 374,000 คน เป็นเมืองที่มีประชากรมากเป็นอันดับ 50 ของสหรัฐอเมริกา และเป็นอันดับ 7 ของรัฐเท็กซัส
เอลิซาเบธ มิตเชลล์
เอลิซาเบธ มิตเชลล์ (Elizabeth Mitchell) เกิดเมื่อวันที่ 27 มีนาคม ค.ศ. 1970 เป็นนักแสดงชาวอเมริกัน เป็นที่รู้จักในบท ดร. จูเลียต เบิร์ก ในซีรีส์โด่งดังทางช่องเอบีซี เรื่อง อสุรกายดงดิบ
อ้างอิง
1970
เชน โทโพโรสกี
เชน แองเจโล โทโพโรสกี (Shayne Angelo Toporowski) เกิดวันที่ 6 สิงหาคม ค.ศ. 1975 ที่แพดด็อกวูด รัฐซัสแคตเชวัน เป็นนักกีฬาฮอกกี้น้ำแข็งระดับอาชีพในตำแหน่งปีกขวา เขาได้รับการเกณฑ์เข้าสู่รอบที่สอง ในลำดับที่ 42 โดยลอสแอนเจลิสคิงส์ ในรายการ 1993 เอ็นเอชแอลเอ็นทรี่ดราฟท์ เขาเล่นสามเกมในเอ็นเอชแอล ร่วมกับทีมโตรอนโตเมเปิลลีฟส์ ในฤดูกาล 1996–97
ในฤดูกาล 2010-11 เขาเล่นให้กับทีมตัปปารา ในรายการ เอสแอม-ลีกา ของฟินแลนด์
พิปิน ราวัต
พลเอก พิปิน ลักษมัณ สิงห์ ราวัต (Bipin Laxman Singh Rawat, PVSM, UYSM, AVSM, YSM, SM, VSM, ADC; 16 มีนาคม 1958 – 8 ธันวาคม 2021) เป็นนายทหารประจำกองทัพอินเดีย เสนาธิการกลาโหม (CDS) คนแรกของอินเดีย เข้ารับตำแหน่งในปี 2020   ก่อนหน้านี้เขาเคยเป็นประธานคณะกรรมการเสนาธิการคนที่ 57 และคนสุดท้าย และประธานเสนาธิการทหารบก
ราวัตเสียชีวิตในวันที่ 8 ธันวาคม 2021 จากอุบัติเหตุเฮลิคอปเตอร์ Mi-17 ในรัฐทมิฬนาฑู
มาสเตอร์เชฟไทยแลนด์ ซีซันที่ 5
มาสเตอร์เชฟไทยแลนด์ ซีซัน 5 เป็นรายการเกมโชว์อาหารของประเทศไทยเป็นฤดูกาลที่ 5 โดยเปิดรับสมัครผู้เข้าแข่งขันที่มีอายุ 18 ปีขึ้นไป ผู้เข้าแข่งขันต้องเป็นประชาชนหรือผู้พำนักอยู่ในประเทศไทย ไม่ได้ทำงานเป็นเชฟมืออาชีพไม่เคยเป็นเชฟมืออาชีพมาก่อน และไม่เคยเรียนหลักสูตรการทำอาหารเกิน 3 เดือน หรือ 180 ชั่วโมง โดยเริ่มออกอากาศในวันที่ 13 กุมภาพันธ์ พ.ศ. 2565 ทางช่อง 7 เอชดี
กติกา
ดูบทความหลักที่: มาสเตอร์เชฟไทยแลนด์
ตอนที่ 3 : กล่องปริศนาสีดำกับวัตถุดิบสีดำ
หมายเหตุ † หมายถึง ผู้เข้าแข่งขันที่ถูกทิ้งอาหารโดยไม่มีการชิมในการแข่งขันนั้น
ตอนที่ 6 - 7 : การแข่งขันแบบตัวต่อตัว
ในรอบนี้ผู้เข้าแข่งขันจะต้องทำอาหาร 1 เมนู โดยเลือกวัตถุดิบได้แค่ 16 อย่างเท่านั้น ก่อนที่จะเข้าไปเลือกวัตถุดิบรายการให้เวลา 10 นาทีในการประชุม หลังจากที่เลือกวัตถุดิบเสร็จแล้วรายการได้เปลี่ยนกติกาให้แต่ละคู่แข่งขันกันเอง โดยการเสี่ยงดวงเลือกมีดคนละเล่ม ผู้ที่หยิบมีดที่มีโลโก้ MasterChef จะได้เลือกวัตถุดิบจำนวน 7 อย่าง ส่วนวัตถุดิบที่เหลือจะตกเป็นของอีกคนในคู่ทันที ซึ่งผู้ที่หยิบมีดที่มีโลโก้ MasterChef ได้แก่ คุณตึ๋ง แน่น นุ ขวัญ หยก โหน่ง คุณยุพ มิเชล มีเวลา 60 นาทีในการทำอาหาร ผู้ชนะจะได้ผ่านเข้ารอบทันที ส่วนผู้แพ้จะต้องแข่งขันกันต่อในรอบต่อไปพร้อมผ้ากันเปื้อนสีดำ ในรอบนี้ผู้เข้าแข่งขันจะต้องทำอาหาร 1 เมนู โดยเลือกวัตถุดิบได้เพียง 16 อย่างเท่านั้น ผู้เข้าแข่งขันมีเวลา 10 นาทีในการเลือกวัตถุดิบ แต่ทั้งสองคนจะต้องทำอาหารจานเดียวกันโดยทำอาหารอยู่คนละ station ในรอบนี้ station จะถูกแบ่งออกเป็น 2 ฝั่ง คั่นด้วยชั้นวางอุปกรณ์ ดังนั้นทั้งสองคนจะไม่สามารถเห็นความเคลื่อนไหวของคู่ของตัวเองได้ แต่สามารถสื่อสารข้ามกันได้ เกณฑ์การตัดสินในรอบนี้คือ รสชาติ ความคิดสร้างสรรค์ และความเหมือนกันของจานอาหาร (รสชาติ การแต่งจาน องค์ประกอบที่ครบถ้วน) มีเวลา 60 นาทีในการทำอาหารจานนี้เพื่อคัดคนที่ทำผลงานได้แย่ที่สุดจากทีมที่มีผลงานแย่ที่สุด 1 คนออกจากการแข่งขัน
ตอนที่ 10: การทำอาหารญี่ปุ่น
โจทย์ที่ใช้ในการแข่งขันครั้งนี้ คือ อาหารญี่ปุ่นในรูปแบบเบนโต 5 ช่อง มีวัตถุดิบหลักได้แก่ เนื้อวากิว A5 ปูทาราบะ โฮตาเตะ และปลาคินเมะได จำนวน 10 ที่ มีเวลา 60 นาที ส่วนผู้เข้าแข่งขันที่ไม่ถูกเลือก จะได้สิทธ์เป็นผู้ร่วมตัดสิน พร้อมกับกรรมการรับเชิญอีก 2 ท่าน คือ เชฟพฤกษ์ พฤกษ์ สัมพันธวรบุตร และเชฟอ๊อฟ ณัฐวุฒิ ธรรมพันธ์ กรรมการรับเชิญและผู้เข้าแข่งขัน 4 คนที่ไม่ถูกเลือกจะชิมโดยไม่ทราบว่าจานไหนเป็นของทีมใด เมนูของทีมสีแดงคือ "เสียงคำรามจากโชกุน" ประกอบไปด้วย หอยโฮตาเตะอบเนย ข้าวหน้าเนื้อวากิว ก้ามปูทาราบะย่างเสิร์ฟพร้อมไอศกรีมมันปู ปลาคินเมะไดทอดราดซอสหวาน สลัดเต้าหู้อ่อนและกิมจิ และเมนูของทีมสีน้ำเงินคือ "เสียงกระซิบของเกอิชา" ประกอบไปด้วย ข้าวผัดกระเทียม ปลาเทมปุระ เนื้อทาตากิ สลัดเต้าหู้และหอยโฮตาเตะ ของหวานเป็นครีมมันบดข้าวโพดเนื้อปู โดยผลจากคณะกรรมการได้ลงคะแนน ทีมสีแดง เป็นฝ่ายชนะ ด้วยคะแนน 7 ต่อ 3
ตอนที่ 12: Team Challenge ทำอาหารเลี้ยงหน่วยกู้ภัย
ผู้เข้าแข่งขันทั้งสองทีมจะต้องจัดงานเลี้ยงขอบคุณให้ทีมกู้ชีพและกู้ภัยของมูลนิธิต่าง ๆ โดยจะต้องทำอาหารจานหลัก 1 จาน กินคู่กับซุปหรือแกง ซึ่งจะต้องเป็นอาหารที่แปลกใหม่ ไม่เคยกินมาก่อน มีปริมาณที่อิ่มท้อง มีรสชาติ เปรี้ยว หวาน มัน เค็ม เผ็ด ให้ทีมกู้ภัยจำนวน 101 คน มีเวลา 2 ชั่วโมงในการเตรียมอาหาร และ 30 นาทีในการจัดเสิร์ฟ เมนูของทีมสีแดงคือ "สมรศรีท่องอิตาลี" ประกอบไปด้วยจานหลัก พาสตาผัดซอสกะปิแซลมอน กินคู่กับหมูหวานและผัก และซุปต้มแซ่บหมึกน้ำดำ ส่วนเมนูของทีมสีน้ำเงิน คือ "แซ่บนานาชาติ" ประกอบไปด้วยจานหลัก ลาบปลาแซลมอน กินกับเส้นใหญ่และเส้นพาสตา กับหมูกรอบเค็ม และซุปโคชูจังตีนไก่ผสมปลาหมึกสไตล์เกาหลี หลังจากที่ทีมกู้ภัยทั้ง 101 คนได้ชิมอาหารของทั้งสองทีม ทีมที่ชนะ คือ ทีมสี แดง ชนะไปด้วยคะแนน 52 ต่อ 49 ก่อนที่จะประกาศคะแนน ผู้เข้าแข่งขันทั้งสองทีมจะต้องประชุมว่าใครในทีมคือผู้ที่มีความผิดพลาดมากที่สุด โดยทีมสีแดงได้เลือกแหม่มและเริญ ส่วนทีมสีน้ำเงินได้เลือกมิเชลและแทส โดยกรรมการได้ให้ผู้เข้าแข่งขันทั้งสองคนตกรอบ แต่จะได้รับสิทธิ์ให้แข่งขันกับผู้เข้าแข่งขันที่ถูกกักตัว ได้แก่ ฮอลลี่และแบรด
ตอนที่ 16: การแข่งขันรอบรองชนะเลิศ
ในรอบนี้ผู้เข้าแข่งขันจะได้รับนาฬิกาจับเวลา มีเวลารวมในการแข่งขัน 2 รอบ จำนวน 80 นาที
ป้ายหยุดรถไฟจรัญสนิทวงศ์
ป้ายหยุดรถไฟจรัลสนิทวงศ์ (Charan Sanit Wong Railway Station) ตั้งอยู่ที่ถนนจรัญสนิทวงศ์ แขวงบางขุนนนท์ เขตบางกอกน้อย กรุงเทพมหานคร อยู่ห่างจากสถานีรถไฟธนบุรีเป็นระยะทาง 0.67 กิโลเมตร เป็นป้ายหยุดรถไฟของทางรถไฟสายใต้ อยู่ระหว่าง สถานีรถไฟธนบุรี และ สถานีรถไฟชุมทางตลิ่งชัน ตัวย่อของสถานีคือ รว.
โครงการในอนาคต
ในอนาคต มีโครงการก่อสร้างสถานีจรัญสนิทวงศ์ในเส้นทางรถไฟฟ้าชานเมืองสายสีแดงอ่อน ช่วงตลิ่งชัน–ศิริราช ซึ่งได้รับการอนุมัติจากคณะรัฐมนตรีในเดือนมีนาคม พ.ศ. 2562 โดยสถานีจรัญสนิทวงศ์จะเชื่อมต่อกับสถานีบางขุนนนท์ในเส้นทางรถไฟฟ้ามหานคร สายเฉลิมรัชมงคล และรถไฟฟ้ามหานคร สายสีส้ม
โซซะ
โซซะ (匝瑳市 (Sōsa-shi)) เป็นนครในจังหวัดชิบะ ประเทศญี่ปุ่น มีขนาดพื้นที่ 101.78 ตารางกิโลเมตร จำนวนประชากร 39,379 คน ในปี ค.ศ. 2012
Fuchsia
Fuchsia (อ่านว่า ฟิวเซีย) สามารถหมายถึง
ถนนเฉลิมพระเกียรติ ร.9
ถนนเฉลิมพระเกียรติ ร.9 มีระยะทางประมาณ 9.8 กิโลเมตร เป็นถนนขนาด 2–6 ช่องทางจราจร (ระยะทางส่วนใหญ่เป็นถนนขนาด 4 ช่องทางจราจรไม่มีเกาะกลางถนน) เริ่มตั้งแต่ทางแยกศรีอุดม (จุดตัดระหว่างถนนศรีนครินทร์กับถนนอุดมสุข) ในพื้นที่แขวงหนองบอน ไปทางทิศตะวันออก เมื่อถึงปากซอยเฉลิมพระเกียรติ ร.9 ซอย 18 จึงวกขึ้นไปทางทิศตะวันออกเฉียงเหนือ ผ่านสวนหลวง ร.9 จากนั้นข้ามคลองปลัดเปรียงเข้าพื้นที่แขวงดอกไม้ ตัดกับถนนพัฒนาการแล้วโค้งไปทางทิศตะวันออกและทิศตะวันออกเฉียงเหนือ ข้ามคลองสองห้องเข้าพื้นที่แขวงประเวศ ไปทางทิศเดิม จนกระทั่งถึงปากซอยเฉลิมพระเกียรติ ร.9 ซอย 81 จึงตรงไปทางทิศเหนือ ตัดกับถนนอ่อนนุชที่ทางแยกประเวศ และตรงไปทางทิศเดิมจนสุดถนนที่ทางรถไฟสายตะวันออก
อาภาพร นครสวรรค์
อาภาพร นครสวรรค์ หรือชื่อจริงว่า จันทร์เพ็ญ คงประกอบ (เกิด 29 กรกฎาคม พ.ศ. 2512) เป็นนักแสดง นักร้องลูกทุ่งชาวไทย มีชื่อเสียงจากผลงานเพลง "เลิกแล้วค่ะ" "ชอบไหม" "น้องนอนไม่หลับ" "อารมณ์เสีย" และ "เชพบ๊ะ"
ประวัติ
อาภาพร นครสวรรค์ มีชื่อจริงว่า จันทร์เพ็ญ คงประกอบ เป็นบุตรของนายบุญช่วย และนางกิมเล้ง คงประกอบ ที่ประกอบอาชีพเกษตรกรรมทำนา ทำไร่ ทำสวน และมีฐานะยากจนมาก เกิดเมื่อวันอังคารที่ 29 กรกฎาคม พ.ศ. 2512 เป็นชาว ตำบลบ้านไร่  อำเภอลาดยาว จังหวัดนครสวรรค์ เป็นบุตรคนที่ 4 ในจำนวน 6 คน ของ นายบุญช่วยและนางกิมเล้ง คงประกอบ การศึกษาชั้นประถมศึกษาปีที่ 6 จากโรงเรียนสวนหลวง นครสวรรค์ ระดับปริญญาตรี คณะรัฐศาสตร์ มหาวิทยาลัยกรุงเทพธนบุรี เธอชื่นชอบการร้องเพลงเป็นชีวิตจิตใจ และเคยใฝ่ฝันที่จะเป็นนักร้องอย่างพุ่มพวง ดวงจันทร์ ที่เคยไปดูเมื่อครั้งพุ่มพวงมาเปิดการแสดงที่อำเภอ อาภาพรได้อาศัยงานวัด งานขึ้นบ้านใหม่ หรืองานรื่นเริง เพื่อเป็นเวทีของการขึ้นไปร้องเพลงเพื่อแสดงความสามารถ จนในที่สุดก็ได้เข้าประกวดร้องเพลงในปี พ.ศ. 2528 ที่สถานีวิทยุ ว.ป.ถ.9 ที่นครสวรรค์ ในเวที "คนเก่งของแม่"
พ.ศ. 2529 เมื่ออายุได้ 18 ได้ขอพ่อมาสมัครเป็นนักร้อง แต่ก็ต้องตื๊ออยู่เป็นเดือนกว่าจะได้รับอนุญาต หลังได้รับอนุญาต เธอได้มาสมัครเป็นหางเครื่อง และนักร้องคั่นเวลาประจำวงของบริษัทบ๊อกซิ่ง ซาวด์ ที่มีพุ่มพวง ดวงจันทร์ อยู่ในสังกัดด้วย เธอจึงออกเดินสายไปกับพุ่มพวง ในระยะนั้น อาภาพร ยังประกอบอาชีพเสริมด้วยการขายอาหารหลังเวทีด้วย จนกระทั่ง สรรเสริญ รุ่งเสรีชัย เจ้าของบริษัทบ๊อกซิ่งซาวด์ เห็นแวว และแม้จะติงว่าหน้าเธอไม่ค่อยทันสมัยอยู่บ้าง ในปี 2531 ก็ได้ให้เธอบันทึกเสียง โดยใช้ชื่อ น้องนิด ศิษย์บุญโทน และร้องเพลงแปลงแนวตลกโปกฮา ชุด "บังมิดเลย" พ.ศ. 2534 เธอเปลี่ยนมาใช้ชื่อ อาภาพร นครสวรรค์ กับงานเพลงชุด "น้ำตาหล่นปนน้ำเหล้า" หลังจากออกเทปแล้ว ก็ได้เป็นนักร้องเดินสายไปกับนักร้องคนอื่น ๆ เช่น ยิ่งยง ยอดบัวงาม, เอกชัย ศรีวิชัย,พรศักดิ์ ส่องแสง จันทรา ธีรวรรณ นานถึง 9 ปี แต่ไม่ดังสมใจสักที จนกระทั่งตั้งใจจะเลิกจากวงการไปประกอบอาชีพเสริมสวย หรือ เปิดร้านอาหารตามแนวทางชีวิตที่วางไว้
พ.ศ. 2540 งานชุดที่ 9 "เลิกแล้วค่ะ" ประสบความสำเร็จอย่างสูงทั่วประเทศไทย จนทำให้มีงานแสดงตัวทั้งในเมืองไทย และต่างประเทศมากมาย ทำให้เธอมีชื่อเสียงโด่งดังระดับนักร้องยอดนิยมจนถึงปัจจุบัน น้ำหนัก 68 กิโลกรัม ส่วนสูง 158 เซนติเมตร
สมัคร สุนทรเวช
สมัคร สุนทรเวช (13 มิถุนายน พ.ศ. 2478 – 24 พฤศจิกายน พ.ศ. 2552) เป็นนักการเมืองชาวไทย นายกรัฐมนตรีไทยคนที่ 25 รองนายกรัฐมนตรี และรัฐมนตรีหลายกระทรวง ผู้ว่าราชการกรุงเทพมหานครคนที่ 13
เขาสำเร็จการศึกษาจากคณะนิติศาสตร์ มหาวิทยาลัยธรรมศาสตร์ และเริ่มทำงานเป็นสื่อมวลชนสายการเมือง โดยเขียนบทความและความคิดเห็นทางการเมืองแบบไม่ประจำตั้งแต่ พ.ศ. 2500 หลังจากนั้นสมัครเป็นสมาชิกพรรคประชาธิปัตย์ ตั้งแต่ปี พ.ศ. 2511 ลงสมัครตั้งแต่ระดับท้องถิ่นจนขึ้นถึงระดับชาติ จนมามีบทบาทโดดเด่นช่วงปี พ.ศ. 2519 เป็นผู้ถ่ายทอดพระราชประสงค์ของพระราชินี และเป็นสมาชิกกลุ่ม "ซอยราชครู" ในเหตุการณ์ 6 ตุลาคม พ.ศ. 2519 เมื่อสิ้นสุดเหตุการณ์ ใน พ.ศ. 2519 สมัครได้เป็น รัฐมนตรีว่าการกระทรวงมหาดไทย พร้อม ๆ กับการลาออกจากพรรคประชาธิปัตย์ และใน พ.ศ. 2522 ได้ก่อตั้ง พรรคประชากรไทย และดำรงตำแหน่งเป็นหัวหน้าพรรค
หลังจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 พรรคพลังประชาชนที่มีเขาเป็นหัวหน้าพรรคได้จัดตั้งรัฐบาล โดยนโยบายของเขาส่วนใหญ่เป็นเรื่องการช่วยเหลือค่าครองชีพหลังวิกฤตการณ์การเงิน พ.ศ. 2550–2551 เขาถูกมองว่าเป็นนอมินีของทักษิณ ชินวัตร อดีตนายกรัฐมนตรี จนทำให้เกิดการชุมนุมของกลุ่มพันธมิตรประชาชนเพื่อประชาธิปไตยใน พ.ศ. 2551 เขาพ้นจากตำแหน่งหลังศาลรัฐธรรมนูญวินิจฉัยว่าเป็นลูกจ้างของเอกชนแห่งหนึ่ง
ประวัติ
สมัคร สุนทรเวช เกิดเมื่อวันที่ 13 มิถุนายน พ.ศ. 2478 เป็นบุตรของ เสวกเอก พระยาบำรุงราชบริพาร (เสมียน สุนทรเวช; 2435–2521) กับคุณหญิงบำรุงราชบริพาร (อำพัน จิตรกร; 2445–2524) เป็นหลานลุงของ มหาเสวกตรี พระยาแพทย์พงศาวิสุทธาธิบดี (สุ่น สุนทรเวช) นายแพทย์ประจำพระองค์พระบาทสมเด็จพระมงกุฎเกล้าเจ้าอยู่หัว (ซึ่งเป็นผู้ที่ได้รับพระราชทานนามสกุล "สุนทรเวช" และได้นำมาใช้เป็นนามสกุลร่วมกับบรรดาน้อง ๆ ของท่าน) และเป็นหลานตาของ มหาเสวกตรี พระยาอนุศาสน์จิตรกร (จันทร์ จิตรกร) จิตรกรประจำราชสำนัก
สมัครเป็นบุตรคนที่ 4 ในจำนวนพี่น้อง 6 คน ดังนี้
การถึงแก่อนิจกรรมและพิธีศพ
หลังพ้นจากตำแหน่งนายกรัฐมนตรี สมัครเข้าพักรักษาตัวที่โรงพยาบาลบำรุงราษฏร์เนื่องจากป่วยเป็นโรคมะเร็งที่ขั้วตับ โดยไม่เป็นที่เปิดเผยทางสื่อมวลชนมากนัก จนกระทั่งกฤษณะ ไชยรัตน์ พิธีกรรายการโทรทัศน์ เดินทางไปถ่ายทำรายการถึงโรงพยาบาล อาการป่วยของสมัครจึงเป็นที่เปิดเผยในวงกว้าง ต่อมา สมัครจึงเดินทางไปรักษาต่อยังสหรัฐอเมริกา และเดินทางกลับมารักษาตัวในประเทศไทยอีกครั้ง จนถึงแก่อนิจกรรม ที่โรงพยาบาลบำรุงราษฎร์ เมื่อวันอังคารที่ 24 พฤศจิกายน พ.ศ. 2552 สิริอายุได้ 74 ปี
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตรมีพระมหากรุณาธิคุณโปรดเกล้าโปรดกระหม่อมพระราชทานโกศแปดเหลี่ยม น้ำหลวงอาบศพ เครื่องประกอบเกียรติยศ และทรงพระกรุณาโปรดเกล้าโปรดกระหม่อมรับศพไว้ในพระบรมราชานุเคราะห์ และพระราชทานพระพิธีธรรม สวดพระอภิธรรมเป็นเวลา 7 คืน อนึ่ง สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าโปรดกระหม่อมให้พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จพระราชดำเนินแทนพระองค์ ไปในการพระราชทานน้ำหลวงอาบศพ ณ ศาลาบัณรศภาค วัดเบญจมบพิตรดุสิตวนารามราชวรวิหาร
ต่อมา เมื่อวันอาทิตย์ที่ 14 พฤศจิกายน พ.ศ. 2553 เวลา 16.00 น. พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าโปรดกระหม่อมให้พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จพระราชดำเนินแทนพระองค์ พร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ ไปในการพระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาสราชวรวิหาร ซึ่งมีบุคคลสำคัญของประเทศ เดินทางมาร่วมงานเป็นจำนวนมาก
จากนั้น เมื่อวันที่ 16 พฤศจิกายน พ.ศ. 2553 คุณหญิงสุรัตน์ สุนทรเวช ภริยาของสมัคร พร้อมด้วยบุตรสาว บุตรเขย และญาติสนิทมิตรสหายจำนวนกว่า 300 คน เดินทางไปยังท่าเทียบเรือแหลมเทียน ฐานทัพเรือสัตหีบ เพื่อโดยสารเรือหลวงกระบุรีไปประกอบพิธีลอยอังคารอัฐิของสมัคร ณ บริเวณอ่าวสัตหีบ อำเภอสัตหีบ จังหวัดชลบุรี ในการนี้ พลเรือโท ฆนัท ทองพูล ผู้บัญชาการทัพเรือภาคที่ 1 (ปัจจุบันพล.ร.อ.ฆนัท ทองพูล ผู้บัญชาการกองเรือยุทธการ) เป็นผู้แทนกองทัพเรือต้อนรับพร้อมทั้งอำนวยการประกอบพิธี
บทบาททางการเมือง
สมัครเริ่มต้นชีวิตการเมืองโดยสมัครเข้าเป็นสมาชิก พรรคประชาธิปัตย์ เมื่อ พ.ศ. 2511 เริ่มลงสมัครรับเลือกตั้งเป็น สมาชิกสภาเทศบาลกรุงเทพมหานคร ใน พ.ศ. 2514 และลงสมัครรับเลือกตั้งเป็น สมาชิกสภาผู้แทนราษฎร ครั้งแรกใน พ.ศ. 2518 ในชีวิตการเมืองเคยดำรงตำแหน่งสำคัญหลายตำแหน่ง สรุปประวัติทางการเมืองได้ดังนี้
การดำรงตำแหน่ง ผู้ว่าราชการกรุงเทพมหานคร
สมัคร สุนทรเวช ได้รับเลือกเป็นผู้ว่าราชการกรุงเทพมหานคร จากการเลือกตั้ง พ.ศ. 2543 ด้วยคะแนนเสียง 1,016,096 คะแนน ซึ่งเป็นคะแนนเสียงมากที่สุด นับตั้งแต่มีการเลือกตั้งผู้ว่าราชการกรุงเทพมหานคร โดยผู้ได้คะแนนอันดับ 2 คือ สุดารัตน์ เกยุราพันธุ์ ผู้สมัครจากพรรคไทยรักไทย ไดัรับคะแนนเสียงเพียง 521,184 คะแนน
สมัคร ดำรงตำแหน่งผู้ว่าราชการกรุงเทพมหานคร ระหว่าง พ.ศ. 2543-2547 นับเป็นผู้ว่าราชการกรุงเทพมหานครคนที่ 13 และเป็นคนที่ 5 ที่มาจากการเลือกตั้ง แต่หลังจากพ้นตำแหน่งผู้ว่าราชการกรุงเทพมหานคร คดีเรื่องการทุจริตกรณีจัดซื้อรถดับเพลิงและเรือดับเพลิง ก็ยังมีการดำเนินการตรวจสอบจนถึงปัจจุบัน
การเลือกตั้งวุฒิสภา พ.ศ. 2549
หลังพ้นตำแหน่ง ผู้ว่าราชการกรุงเทพมหานคร เมื่อครบวาระ 4 ปี สมัครตัดสินใจไม่ลงสมัครรับเลือกตั้งเป็น ผู้ว่าราชการกรุงเทพมหานคร สมัยที่ 2 แต่เบนเข็มมาลงสมัครรับเลือกตั้งเป็น สมาชิกวุฒิสภา กรุงเทพมหานคร ในการเลือกตั้งสมาชิกวุฒิสภา พ.ศ. 2549
ผลการนับคะแนน สมัคร สุนทรเวช ได้รับเลือกเป็นสมาชิกวุฒิสภา ด้วยคะแนนเสียง เป็นอันดับสองของประเทศ รองจาก ร.ต.อ.นิติภูมิ นวรัตน์ ที่ได้คะแนนเสียงเป็นอันดับที่ 1 แต่ ร.ต.อ.นิติภูมิ ยังไม่ทันได้รับการรับรองตำแหน่งสมาชิกวุฒิสภา จาก คณะกรรมการการเลือกตั้ง เนื่องจากมีผู้ร้องเรียน เรื่องการไปขึ้นเวทีปราศัยของ พันธมิตรประชาชนเพื่อประชาธิปไตย ที่อาจถือได้ว่าเป็นการ "หาเสียง" และขัดต่อกฎหมายเลือกตั้ง ก่อนที่จะมีการชี้ขาดเรื่องดังกล่าว การเลือกตั้งวุฒิสภา พ.ศ. 2549 ก็ได้ถูกยกเลิก เนื่องจากเหตุการณ์รัฐประหาร 19 กันยายน พ.ศ. 2549 ทำให้สมัครต้องพ้นจากตำแหน่ง โดยไม่มีโอกาสได้ปฏิบัติหน้าที่ใด ๆ ในฐานะสมาชิกวุฒิสภา
การดำรงตำแหน่งนายกรัฐมนตรี
เมื่อวันที่ 29 มกราคม พ.ศ. 2551 สภาผู้แทนราษฎรมีมติเห็นชอบ ให้สมัคร สุนทรเวช เป็นนายกรัฐมนตรี โดยมีพระบรมราชโองการโปรดเกล้าโปรดกระหม่อมแต่งตั้งนายกรัฐมนตรีในวันเดียวกัน มียงยุทธ ติยะไพรัช ประธานสภาผู้แทนราษฎร เป็นผู้รับสนองพระบรมราชโองการ
วันที่ 6 กุมภาพันธ์ สมัคร ได้รับโปรดเกล้าฯ ให้ดำรงตำแหน่งรัฐมนตรีว่าการกระทรวงกลาโหม อีก 1 ตำแหน่ง ซึ่งเป็นพลเรือนคนที่ 3 ที่ดำรงตำแหน่งนี้ แต่ยังถูกกล่าวหาจากกลุ่มพันธมิตรประชาชนเพื่อประชาธิปไตยถึงการดำรงตำแหน่งของสมัคร สุนทรเวช นี้ว่าเป็นนอมินี (ตัวแทน) ของ พันตำรวจโท ทักษิณ ชินวัตร อดีตนายกรัฐมนตรีที่ถูกศาลตัดสินลงโทษจำคุกในข้อหาลงนามชื่อยินยอมให้ภรรยาซื้อที่ดินตามกฎหมาย
ต่อมาวันที่ 9 กันยายน พ.ศ. 2551 ชัช ชลวร ประธานศาลรัฐธรรมนูญพร้อมองค์คณะ ได้ออกนั่งบัลลังก์อ่านคำวินิจฉัยในกรณีที่ประธานวุฒิสภาส่งความเห็นของสมาชิกวุฒิสภาและคณะกรรมการการเลือกตั้งขอให้ศาลรัฐธรรมนูญวินิจฉัยความสิ้นสุดการเป็นนายกรัฐมนตรีของสมัคร ตามรัฐธรรมนูญ พ.ศ. 2550 มาตรา 267 ประกอบมาตรา 182 (7) เนื่องจากรับเป็นพิธีกรกิตติมศักดิ์ ของรายการ “ชิมไปบ่นไป” และ “ยกโขยง 6 โมงเช้า” ศาลรัฐธรรมนูญมีมติเป็นเอกฉันท์ 9 ต่อ 0 เสียง เห็นว่า สมัครกระทำต้องห้ามขัดต่อรัฐธรรมนูญมาตรา 267 เรื่องคุณสมบัติของนายกรัฐมนตรี จึงทำให้ความเป็นนายกรัฐมนตรีของสมัครสิ้นสุดลง แต่ให้คณะรัฐมนตรีรักษาการไปจนกว่าจะมีนายกรัฐมนตรีคนใหม่ อย่างไรก็ตาม ในปี พ.ศ. 2556 วสันต์ สร้อยพิสุทธิ์ หนึ่งในองค์คณะฯ ได้ออกมาเปิดเผยว่าการตัดสินคดีของนายสมัครนั้นมีความผิดพลาด เพราะองค์คณะฯต้องรีบทำคำวินิจฉัยให้เสร็จทันในวันตัดสินคดี คำวินิจฉัยในคดีของนายสมัครถือเป็นคำวินิจฉัยที่ผิดหลักการ เพราะนำข้อกฎหมายขึ้นก่อน
คดีหมิ่นประมาทดำรง ลัทธพิพัฒน์
เมื่อวันที่ 29 กรกฎาคม พ.ศ. 2528 ดำรง ลัทธพิพัฒน์ อดีตรัฐมนตรีว่าการกระทรวงพาณิชย์ ขณะนั้นดำรงตำแหน่งรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาล พลเอก เปรม ติณสูลานนท์ ถึงแก่กรรมโดยการประกอบอัตวินิบาต ขณะกำลังเดินทางไปทำงานที่ทำเนียบรัฐบาล เนื่องจากปัญหาความเครียดส่วนตัว ต่อมาสมัคร ซึ่งถูกปรับออกจากการเป็นพรรคร่วมรัฐบาล เมื่อ พ.ศ. 2529 กลายเป็นฝ่ายค้าน ได้เขียนบทความว่า ดำรงยิงตนเองให้ถึงแก่ความตายเพื่อหนีความผิดค้าเฮโรอีนข้ามประเทศ สมศรี ลัทธพิพัฒน์ (เกตุทัต) ภรรยาของดำรง มอบหมายให้บัณฑิต ศิริพันธุ์ ทนายความ ฟ้องหมิ่นประมาทสมัคร สุนทรเวช ศาลฎีกาตัดสินเมื่อเดือนธันวาคม 2531 ว่า สมัครมีความผิดตามฟ้อง ให้จำคุก 6 เดือน แต่ให้รอลงอาญาไว้ และปรับ 4,000 บาท ทั้งให้โฆษณาคำพิพากษาในหนังสือพิมพ์ 2 ฉบับ 7 วัน
กรณีคำแถลงปลอม
เมื่อ พ.ศ. 2530 สมัคร สุนทรเวช ถูกปรับออกจากตำแหน่งรัฐมนตรีว่าการกระทรวงคมนาคมในคณะรัฐมนตรีคณะที่ 43 และได้อภิปรายไม่ไว้วางใจจิรายุ อิศรางกูร ณ อยุธยา ขณะดำรงตำแหน่งรัฐมนตรีประจำสำนักนายกรัฐมนตรีในรัฐบาล พลเอก เปรม ติณสูลานนท์ (คณะรัฐมนตรีคณะที่ 44) เมื่อเดือนกรกฎาคม พ.ศ. 2530 สมัครอภิปรายกล่าวหาว่า จิรายุรับสินบนโดยนำสำเนาคำแถลงแสดงการโอนเงินเข้าบัญชีธนาคารเฟิสต์ อินเตอร์สเตตในสหรัฐอเมริกา มาแสดงในสภาและอภิปรายว่ามีชื่อของจิรายุเป็นเจ้าของบัญชีดังกล่าว ซึ่งมีรายการโอนเงินค่าสินบน เป็นจำนวนเงิน 92 ล้านบาท จิรายุได้ปฏิเสธและระบุว่าข้อกล่าวหาของสมัครเป็นเท็จและตนไม่เคยมีบัญชีธนาคารในสหรัฐอเมริกา